La Colegiul Economic "Virgil Madgearu" din Târgu Jiu a avut loc, în perioada 23-24 martie, etapa zonală a Olimpiadei Naționale a Sportului Școlar – handbal băieți, liceu.
Au participat șase echipe, reprezentând următoarele unități de învățământ: Liceul cu Program Sportiv Târgu Jiu, Colegiul Național "Carol I" Craiova, Colegiul Național "Ion Minulescu" Slatina, Colegiul Național "Gib Mihăescu" Drăgășani și Liceul Tehnologic "Constantin Brâncoveanu" Târgoviște, Liceul cu Program Sportiv Pitești. Finala mică a competiției a adus față în față L.P.S. Pitești și Liceul Tehnologic "Constantin Brâncoveanu" Târgoviște (32-25), în vreme ce finala mare, un meci extrem de disputat, a avut loc între L.P.S. Târgu Jiu și C.N. "Carol I" Craiova (22-21). Echipa județului Gorj, antrenată de către profesor Adrian Gorun, a obținut, la finalul acestei partide, dreptul de a participa la etapa națională a O.N.S.Ș. – handbal băieți – liceu, care se va desfășura, în luna mai, la Suceava. Clasamentul final al etapei zonale a fost următorul: Locul I – L.P.S. Târgu Jiu, locul al II-lea – C.N. "Carol I" Craiova, locul al III-lea – L.P.S. Pitești, locul al IV-lea – L. T. "C. Brâncoveanu". Ținem pumnii băieților de la L.P.S. Târgu Jiu la etapa națională!